แม้จะพึ่งสระผมเสร็จลองเอานิ้วถูๆมาดมก็เหม็นเหมือนเดิม ยิ่งถ้าเหงื่อออกเยอะจะกลิ่นแรงมาก ตอนแรกคิดว่าผมหนาแต่ไปตัดไถเตียนเลย ก็ยังไม่หาย ก็ลองใช้แชมพูเด็กโคโดโมะมาตลอด แต่ยังไม่หายอยู่ดี ลองใช้มะกูด ก็ไม่หายควรทำไงดีครับ
สวัสดีค่ะ การมีหนังศีรษะเหม็นนั้นอาจจะเกิดจากการหมักหมมของแบคทีเรียบริเวณหนังศีรษะซึ่งอาจเกิดได้กรณีไม่สระผมหลายๆวันหรือมีเหงื่อออกมากร่วมด้วย หรืออาจมีโรคของหนังศีรษะอื่นๆเช่นการติดเชื้อรา เชื้อแบคทีเรียที่หนังศีรษะ การมีสะเก็ดเงิน เป็นต้นแนะนำสังเกตว่ามีผื่นแดงหรือขุยที่หนังศีรษะร่วมด้วยหรือไม่ หรือถ้ามีกลิ่นเหม็นมากผิดปกติ คัน ระคายเคืองมาก ควรไปพบแพทย์ในระหว่างนี้ควรสระผมเป็นประจำทุกวัน เป่าให้แห้ง หลีกเลี่ยงสถานที่ทีทำให้เกิดเหงื่อออกหรือความอับชื้นที่หนังศีรษะมากๆ